Dragi prieteni,

Ştiţi cât de minunat este să alergi, să dai cu piciorul într-o minge, să interacţionezi cu prietenii tăi şi să te bucuri de fiecare moment alături de ei. În special când eşti copil şi vrei să explorezi tot ce te înconjoară, în diferite moduri, să miroşi, să atingi, să sari şi chiar să alergi.

Aş vrea să vă prezint cazul unui băiat care locuieşte în oraşul Piteşti din România. Este un caz important, special şi cred cu tărie că fiecare copil, tânăr sau adult este special prin felul lui. Principalul motiv pentru care am ales să vă prezint acest caz, este pentru că îmi doresc ca oamenii să cunoască puterea acestui tânăr de a lupta să fie sănătos.

Pentru strângerea unor fonduri financiare necesare, de care are nevoie acest tânar pentru a continua tratamentul şi următoarele intervenţii chirurgicale, am decis să adresez acest text către dumneavoastră, ştiind că responsabilitatea socială este o piesă importantă în puzzel-ul vieţii.

Dumitru Sandu este un tânăr în vârstă de 22 ani, diagnosticat, în prezent, cu spasme cu contractura genunchilor şi gleznelor bilateral. A avut paralizii spastice încă de la naştere şi a fost diagnosticat cu apeduct cerebral cu hidrocefalus, care ulterior a fost tratat operativ, când avea şase luni.

După o perioadă puternică de creştere, de la 14 ani până la 18 ani, tânărul a dezvoltat o contractură de flexie a genunchilor precum şi o hiperextensie a ambelor glezne. Din această cauză mersul este foarte dificil şi nesigur. El se poate trata prin patru intervenţii chirurgicale, câte una la fiecare genunchi şi respectiv, la fiecare gleznă, însă costurile sunt foarte mari.

Anul acesta, la data de 12 iunie, au avut loc primele două intervenţii chirurgicale, la genunchiul şi la glezna piciorului stâng. Operaţia a fost efectuată la Spitalul Arcadia din Iaşi. Mama lui Dumitru Sandu a fost însă nevoită să se împrumute de suma necesară pentru prima operaţie.

Operaţia a decurs foarte bine iar Sandu are nevoie de recuperare. De aceea, vă solicităm sprijinul, pentru continuarea recuperării şi pentru următoarea operaţie care va avea loc la trei luni.

Puteţi dona în contul bancar afişat mai jos:

**RO21BTRLRONCRT0221717902** deschis la Banca Transilvania Buzau